136

85/611/EB, en heldur enn gildi sínu. Sambærilegt ákvæði er í 72. gr. gildandi laga um verð- bréfasjóði.

Um 136. gr. Í greininni er lagt til að lögin öðlist gildi 1. júní 2021 og að þau komi í stað laga um verð- bréfasjóði, nr. 128/2011. Rekstrarfélög verðbréfasjóða sem hlotið hafa starfsleyfi og starfsheimildir samkvæmt lögum um fjármálafyrirtæki þurfa ekki að óska eftir nýju starfsleyfi heldur er þegar veitt starfsleyfi áfram í gildi þrátt fyrir gildistöku nýrrar löggjafar um verðbréfasjóði og tilfærslu ákvæða um starfsleyfi og starfsheimildir úr lögum um fjármálafyrirtæki. Einnig er lagt til að rekstrarfélög verðbréfasjóða og vörsluaðilar sjóðanna fái eins árs að- lögunartíma til að uppfylla þær breyttu kröfur sem gerðar eru til stjórnarmanna rekstrarfélaga og vörsluaðila sem lagt er til að kveðið verði á um í 2. mgr. 15. gr. frumvarpsins og skuli eigi síðar en 1. júní 2022 hafa uppfyllt þær.

Um 137. gr. Í ákvæði þessu er að finna breytingar á öðrum lögum á sviði fjármálamarkaðar sem leiðir af frumvarpi þessu. Fyrst og fremst er um að ræða breytingar á lögum um rekstraraðila sér- hæfðra sjóða í 1. tölul. ákvæðisins og lögum um fjármálafyrirtæki í 2. tölul. Breytingar á ákvæðum laga um rekstraraðila sérhæfðra sjóða skv. 1. tölul. eru lagðar til svo gætt sé samræmis við lög um verðbréfasjóði og í einhverjum tilvikum til leiðréttingar á því sem betur hefði mátt fara við lagasetninguna. Einnig er lagt til að fallið verði frá notkun hugtaksins fjárfestingarsjóður í þeim skilningi sem nú er í lögum um verðbréfasjóði og í staðinn verði notast við hugtakið sérhæfður sjóður fyrir almenna fjárfesta. Er sú tillaga gerð til að forðast misskilning og gera tegundarheiti þessara sjóða gagnsærra fyrir fjárfesta. Í regl- um ESB er hugtakið ' investment funds ' notað sem yfirheiti yfir tilteknar sjóðategundir og það þýtt á íslensku sem fjárfestingarsjóðir. Í lögum um rekstraraðila sérhæfðra sjóða er hugtakið fjárfestingarsjóður hins vegar notað yfir þá sérhæfðu sjóði sem er sérstaklega heimil- að að markaðssetja til almennra fjárfesta og er sú hugtakanotkun af gömlum meiði. Í breyttu lagaumhverfi gefur hugtakið fjárfestingarsjóður ekki til kynna um hvers konar sjóð er að ræða og þar með hvaða lagareglur gilda um hann. Rétt þykir því að leggja til breytta hugtakanotkun hvað þetta varðar. Helstu breytingar sem lagðar eru til á lögum um rekstraraðila sérhæfðra sjóða eru að öðru leyti eftirfarandi: Lögð er til breyting á skilgreiningu hugtaksins hlutdeildarsjóður í 16. tölul. 3. gr. laganna til að gæta samræmis við skilgreiningu á sama hugtaki í lögum um verðbréfa- sjóði. Lagt er til að ný málsgrein bætist við 7. gr. sem kveður á um tilkynningarskyldu skráðra rekstraraðila sérhæfðra sjóða um nýja sjóði í rekstri í því skyni að auðvelda eftirlit með sérhæfðum sjóðum skráðra rekstraraðila. Ekki er gerð krafa um að tilkynning um nýjan sjóð sé gerð fyrir fram, en hún skal gerð án ástæðulausrar tafar. Orðalagsbreyting er lögð til í b-lið 1. tölul. 2. mgr. 9. gr. til að gæta samræmis við lög um verðbréfasjóði. Ekki er um efnislega breytingu að ræða. Lagðar eru til viðbætur við ákvæði 1. mgr. 10. gr. um umsókn um starfsleyfi rekstraraðila sérhæfðra sjóða þannig að frekari gögn beri að leggja fram við umsókn en nú er kveðið á um. Tillagan snýr aðallega að því að endurskoðandi, sem utanaðkomandi aðili, staðfesti að eiginfjárkröfur séu uppfylltar og svo að upplýsingar um náin tengsl rekstrar- aðila við aðra aðila liggi fyrir. Þá er lagt til að tilvísun til starfsleyfis rekstrarfélags verðbréfa- sjóða samkvæmt lögum um fjármálafyrirtæki verði felld brott til að endurspegla þá breytingu sem verður, verði frumvarp þetta að lögum, að starfsleyfi verði veitt samkvæmt lögum um